नेटवर्क18 और उसकी सहायक इकाई टीवी18 द्वारा हाल में घोषित किए गए जून तिमाही के नतीजों से संकेत मिलता है कि अगली कुछ तिमाहियों में इनकी वित्तीय स्थिति में बड़ा बदलाव देखा जा सकता है। नेटवर्क18 के लिए समेकित नुकसान जून तिमाही में घट कर 44 करोड़ रुपये रह जाने से हालात में कुछ सुधार आया है जो एक साल पहले की समान अवधि में 70 करोड़ रुपये था। टीवी18 में नेटवर्क18 की लगभग 57 फीसदी की हिस्सेदारी है और यह डिजिटल, पब्लिशिंग और ई-कॉमर्स परिचालन से जुड़ी हुई है। नेटवर्क18 का समेकित राजस्व भी सालाना आधार पर 27 फीसदी बढ़ कर 708 करोड़ रुपये पर रहा है। हालांकि अलग अलग सेगमेंटों का प्रदर्शन रिकॉर्ड उपलब्ध नहीं है, लेकिन कंपनी का कहना है कि परिचालन नुकसान में कमी उसके टेलीविजन परिचालन, खासकर उसके एंटरटेनमेंट खंड और जनरल न्यूज सेगमेंटों से आई है। कंपनी ने संकेत दिया है कि उसके छोटे डिजिटल कंटेंट वर्टिकल के प्रदर्शन में भी सुधार दर्ज किया गया है। कंपनी में प्रबंधन नियंत्रण में बदलाव के बाद यह पहली तिमाही है। हालांकि परिणाम ईटीवी के अधिग्रहण की वजह से पूरी तरह तुलना योग्य नहीं है, लेकिन विश्लेषकों का कहना है कि टीवी18 के लिए आंकड़े निराशाजनक हैं। टीवी18 का परिचालन राजस्व एक साल पहले की समान तिमाही के मुकाबले 33 फीसदी बढ़ कर 528 करोड़ रुपये पर रहा, लेकिन मार्च 2014 की तिमाही के मुकाबले यह 6 फीसदी कम है। बाजार ने 22 जनवरी, 2014 से ईटीवी आंकड़ों के समेकन और अधिक चुनावी खर्च के लाभ को ध्यान में रखते हुए तिमाही आधार पर सुधार की उम्मीद जताई थी। जून तिमाही के लिए लगभग 600 करोड़ रुपये के राजस्व का अनुमान जताया गया था। इसकी ज्यादातर प्रतिस्पर्धी कंपनियों ने चुनाव की वजह से मजबूत विज्ञापन राजस्व वृद्घि दर्ज की। जी एंटरटेनमेंट का विज्ञापन राजस्व सालाना आधार पर 17 फीसदी बढ़ा जबकि तिमाही आधार पर इसमें 7 फीसदी की बढ़त दर्ज की गई। नेटवर्क18 का शेयर वित्तीय परिणाम की घोषणा के बाद 4.4 फीसदी गिर गया था। टीवी18 के शेयर में भी तीन सत्रों में लगभग 3.5 फीसदी तक की गिरावट दर्ज की गई। निराशाजनक प्रदर्शन और तिमाही आधार पर कमजोरी के लिए मुख्य रूप से कंपनी के शीर्ष प्रबंधन का बाहर होना भी जिम्मेदार माना जा सकता है। समूह मुख्य कार्याधिकारी साई कुमार, समूह सीओओ अजय चाको और समूह मुख्य वित्तीय अधिकारी आर डी एस बावा ने प्रबंधन में बदलाव के बाद कंपनी को अलविदा कह दिया है। वित्तीय परिणाम के बाद टीवी18 पर एक रिपोर्ट में केआर चोकसी के हार्दिक आर शाह ने कहा है, 'हमारा मानना है कि समूह कंपनी में शीर्ष प्रबंधन पर स्थायी रूप से खालीपन का वित्त वर्ष 2015 की पहली तिमाही के वित्तीय परिणामों पर विपरीत प्रभाव पड़ा है।' एक अन्य विश्लेषक ने कहा, 'नए प्रवर्तक और नए प्रबंधन द्वारा परिचालन स्तर पर जिम्मेदारी पूरी तरह संभालने के संदर्भ में कंपनी को अभी एक या दो तिमाहियों का वक्त लगेगा।' हालांकि वित्तीय परिणाम एकमुश्त भुगतान से प्रभावित हुआ है। नेटवर्क18 ने 1045 करोड़ रुपये के एकमुश्त समायोजन की वजह से 1153 करोड़ रुपये का कुल नुकसान दर्ज किया। इसकी सहायक इकाई टीवी18 ने 223.3 करोड़ रुपये एकमुश्त समायोजन की वजह से तिमाही में 214 करोड़ रुपये का समेकित नुकसान दर्ज किया। परिसंपत्तियों की वैल्यू में कमी, परिसंपत्तियों को बट्टे खाते में डालने और गैर-रिकवरी योग्य एवं संदिग्ध कर्ज और अग्रिम के लिए प्रावधान से दोनों कंपनियों पर नकारात्मक प्रभाव पड़ा। जहां नेटवर्क18 को असाधारण मद की वजह से नुकसान हुआ वहीं टीवी18 ने कर-पूर्व स्तर पर सिर्फ 9 करोड़ रुपये का मुनाफा दर्ज किया। कंपनी ने एक साल पहले की तिमाही में 4.8 करोड़ रुपये का शुद्घ मुनाफा दर्ज किया था। भले ही टीवी18 के आंकड़े एक साल पहले की अवधि के मुकाबले मजबूत हैं, लेकिन परिचालन स्तर पर विश्लेषकों को निराशा का सामना करना पड़ रहा है। कोटक सिक्योरिटीज के रित्विक राई का मानना है कि जनरल न्यूज के परिचालन की गति में तेजी आने में अभी कुछ समय लगेगा, क्योंकि हाल की तिमाहियों में सभी चैनलों से कई वरिष्ठï संपादक जा चुके हैं। साथ ही कई नए लॉन्च से बढ़ती प्रतिस्पर्धा के साथ साथ जनरल एंटरटेनमेंट चैनलों (लाइफ ओके, सब) की मजबूत होती स्थिति से भविष्य में चुनौती मिलने की आशंका है। प्रसारकों और वितरकों के बीच टकराव का भी कंपनी पर प्रभाव पड़ सकता है। राई के अनुसार प्रमुख सकारात्मक बात बिजनेस न्यूज को लेकर है जो कड़ी प्रतिस्पर्धा का मुकाबला करने में सक्षम रहा है और सकारात्मक बाजार रुझान कायम रहने की स्थिति में यह अच्छी बढ़त हासिल करेगा। परिचालन स्तर पर अन्य सकारात्मक बदलाव है नेटवर्क18/ टीवी18 और रिलायंस इंडस्ट्रीज के दूरंसचार उद्यम आरजियो के बीच कंटेंट विभाजन सौदा। आरजियो द्वारा वित्त वर्ष 2016 में अपना परिचालन शुरू किए जाने की उम्मीद है। केआर चोकसी के हार्दिक आर शाह का कहना है कि कंपनी के पास किसी अतिरिक्त लागत के बगैर परिसंपत्तियों की बिक्री के नए विकल्प उपलब्ध होंगे, इसलिए राजस्व वृद्घि का असर इसके मुनाफे पर प्रत्यक्ष रूप से दिखेगा। लेकिन इस समय लाभ की मात्रा का अनुमान लगाना कठिन है। कंपनी के कर्ज भार में भी कुछ साल पहले के लगभग 2,000 करोड़ रुपये के स्तर से काफी कमी आई है। हालांकि कर्ज से संबंधित ताजा आंकड़ा उपलब्ध नहीं है, लेकिन विश्लेषकों का मानना है कि यह संभवतः 500 करोड़ रुपये से कम होगा।
नेटवर्क18/टीवी18 के हालात में आ रहा है सुधार
Network18 has about 57 per cent share in digital, publishing and e-commerce operations and is focused on strong first-year ad revenue growth and strong first-year revenue growth compared to its previous year. Network18 has a strong first-year revenue growth of Rs 6 crore and a strong pre-launch revenue growth of Rs 6 crore, says Zee Network. It continues to report a strong operating performance for the network and a strong first-year revenue growth of Rs 6 crore. It continues to report a strong operating position for the network and a strong operating position for the network as a whole. The company continues to report an operating profit of Rs 708 crore for the first quarter and a net operating loss of Rs 6 crore for the first quarter. It continues to report a strong operating position for the TV network. It continues to report a strong operating profit of Rs 6 crore for the first quarter. The company continues to report a strong operating profit of Rs 6 crore for the full-year period. It continues to report a strong operating profit of Rs 18 crore for the first quarter of 2014. It continues to report a strong operating profit of Rs 6 crore for the full-year period. The company's operating profit is also expected to record a net operating loss of Rs 708 crore for the full-year period, but the company continues to report a net operating profit of Rs 7 crore for the full-year period.
The situation at Network18 / TV18 is improving.